CELEX: C2006/165/09
Language: et
Date: 2006-07-15 00:00:00
Title: Kohtuasi C-340/04: Euroopa Kohtu (esimene koda)  11. mai 2006.  aasta otsus (Tribunale Amministrativo Regionale per la Lombardia (Itaalia) eelotsusetaotlus) — Carbotermo SpA, Consorzio Alisei  versus  Comune di Busto Arsizio, AGESP SpA (Direktiiv 93/36/EMÜ — Asjade riigihankelepingud — Riigihankelepingu sõlmimine pakkumismenetlust korraldamata — Riigihankelepingu sõlmimine ettevõttega, milles ostjal on osalus)

15.7.2006   
            
            
               ET
            
            
               Euroopa Liidu Teataja
            
            
               C 165/5
            
         Euroopa Kohtu (esimene koda) 11. mai 2006. aasta otsus (Tribunale Amministrativo Regionale per la Lombardia (Itaalia) eelotsusetaotlus) — Carbotermo SpA, Consorzio Alisei versus Comune di Busto Arsizio, AGESP SpA
   (Kohtuasi C-340/04) (1)
   
   (Direktiiv 93/36/EMÜ - Asjade riigihankelepingud - Riigihankelepingu sõlmimine pakkumismenetlust korraldamata - Riigihankelepingu sõlmimine ettevõttega, milles ostjal on osalus)
   (2006/C 165/09)
   Kohtumenetluse keel: itaalia
   Eelotsusetaotluse esitanud kohus
   Tribunale Amministrativo Regionale per la Lombardia
   Põhikohtuasja pooled
   
      Hagejad: Carbotermo SpA, Consorzio Alisei
   
      Kostjad: Comune di Busto Arsizio, AGESP SpA
   
      Menetlusse asuja: Associazione Nazionale Imprese Gestione servizi tecnici integrati (AGESI)
   Kohtuasja ese
   Eelotsusetaotlus — Tribunale Amministrativo Regionale per la Lombardia — Nõukogu 14. juuni 1993. aasta direktiivi 93/36/EMÜ, millega kooskõlastatakse riiklike tarnelepingute sõlmimise kord (EÜT L 199, lk 1) ja 14. juuni 1993. aasta direktiivi 93/38/EMÜ, millega kooskõlastatakse veevarustus-, energeetika-, transpordi- ja telekommunikatsioonisektoris tegutsevate tellijate hankemenetlused (EÜT L 199, lk 84), artikli 13, tõlgendamine — Kohaliku omavalitsuse omandis või tema poolt hallatavate ehitiste kütteseadmetele kütuse ning nende seadmete tarnelepingu sõlmimine ilma hankemenetlust korraldamata — Lepingu sõlmimine sellise äriühinguga, mille kapital on teise äriühingu omandis, mille enamusosalus kuulub sellele kohalikule omavalitsusele
   Resolutiivosa
   
               1)
            
            
               Nõukogu 14. juuni 1993. aasta direktiiv 93/36/EMÜ, millega kooskõlastatakse riiklike tarnelepingute sõlmimise kord, ei võimalda selliste asjade ostmise ja teenuste tellimise riigihankelepingute sõlmimist pakkumismenetlust korraldamata, mille puhul leping käsitleb peaasjalikult tarnimist, sellise aktsiaseltsiga, mille juhatusel on tema üle sõltumatult teostatavad ulatuslikud juhtimisõigused ning mille kapital on kõnealusel hetkel täielikult teise aktsiaseltsi omandis, mille peaaktsionär on omakorda tellija.
            
         
               2)
            
            
               Nõukogu 14. juuni 1993. aasta direktiiv 93/38/EMÜ, millega kooskõlastatakse veevarustus-, energeetika-, transpordi- ja telekommunikatsioonisektoris tegutsevate tellijate hankemenetlused artiklit 13 ei saa kohaldada hinnates direktiivi 93/36 kohaldamata jätmise tingimusi, mille kohaselt äriühing, kellega sõlmiti riigihankeleping pakkumismenetlust korraldamata, peab tegutsema põhiliselt kohaliku omavalitsuse huvides, kellel on selles äriühingus enamusosalus.
            
         
               3)
            
            
               Selleks et hinnata, kas ettevõte tegutseb põhiliselt teda omava kohaliku omavalitsuse huvides, eesmärgiga välja selgitada direktiivi 93/36 kohaldatavus, tuleb arvesse võtta kogu ettevõtte poolt tellijaga sõlmitud riigihankelepingu alusel teostatav tegevus, sõltumata sellest, kas selle tegevuse eest maksab tellija ise või osutatud teenuste kasutaja, ning territoorium, kus tegevust teostatakse, ei ole oluline.
            
         
      (1)  ELT C 251, 09.10.2004.